

KULTUURI- JA SPORDINÕUNIKU KÄSKKIRI

Linnamäe 24.05.2024 nr 10-5/24-2

**Loa andmine avaliku ürituse korraldamiseks**

Spordiklubi Risti MTÜ esitas Lääne-Nigula Vallavalitsusele taotluse avaliku ürituse, **naiste ja laste jalgpallipäeva** korraldamiseks, mis toimub 02.06.2024.a ajavahemikus kell 11.00 – 21.00 Lääne-Nigula vallas, Risti alevikus, Risti põhikooli staadionil. Sündmuse korraldamisega ei kaasne teede ja tänavate sulgemist ning liikluskorralduse muutmist ega alkoholiga kauplemist. Sündmusele on planeeritud orienteeruvalt 100 osalejat.

Võttes aluseks kohaliku omavalitsuse korralduse seaduse § 30 lõike 1 punkti 3, Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas” § 4 punkt lõike 2 ning Spordiklubi Risti MTÜ taotluse

1. Lubada Spordiklubi Risti MTÜ-l (registrikood 80102677) korraldada **naiste ja laste jalgpallipäev** Risti alevikus, Risti põhikooli staadionil02.06.2024.a ajavahemikus kell 11.00 – 21.00.

2. Ürituse kontaktisik: Kaja Rüütel, tel 55664766; kaja.ruutel@laanemaa.ee

3. Korraldajal tagada:

3.1 Avaliku korra nõuete täitmine vastavalt korrakaitseseaduse §-dele 55 ja 56;

3.2 Heakorra nõuete täitmine vastavalt Lääne-Nigula Vallavolikogu 25.01.2018 määrusele nr 1 „Lääne-Nigula valla heakorra eeskiri“ (RT IV, 07.02.2018,3);

3.3 Avaliku ürituse läbiviimisel Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) nõuete täitmine;

3.4 Osalejate turvalisus.

4. Loa andja võib ürituse loa kehtivuse peatada või lõpetada:

4.1 ohu vältimiseks;

4.2 varalise kahju tekkimise ohu või kahju tekitamise korral;

4.3 üritusest osavõtjate turvalisuse tagamiseks;

4.4 Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) §-s 6 sätestatud nõuete järgimata jätmisel;

4.5 muul põhjendatud juhul;

5. Käskkiri jõustub teatavakstegemisest.

6. Käesolevat käskkirja on õigus vaidlustada 30 päeva jooksul, arvates päevast, millal vaiet esitama õigustatud isik käskkirjast teada sai või oleks pidanud teada saama, esitades vaide Lääne-Nigula Vallavalitsusele haldusmenetluse seadusega vaidemenetlusele kehtestatud korras. Käskkirja peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

Varje Paaliste

Kultuuri- ja spordinõunik